Smiley & tongue web (paranemisaika 1-2 kuukautta)
Muista hyvä suuhygienia lävistyksen laiton jälkeen. Hampaiden pesu normaalisti sekä raikkaalla vedellä tai keittosuolaliuoksella purskuttelu kaikkien ruokailujen jälkeen.
Seuraa paranemisen jälkeen lävistyksen istuvuutta sekä ikenien kuntoa. Jos huomaat ikeniesi vetäytyvän tai hampaidesi kipeytyvän korun kohdalta, ole yhteydessä lävistäjään korun mallin, koon sekä istuvuuden tarkistamiseksi. Jos korun vaihto ei auta ongelmaan, tulee lävistyksestä luopua kokonaan. Vetäytynyt ien ei palaudu ja voi altistaa hampaat reikiintymiselle sekä muille komplikaatioille.
Jänne ylähuulen ja kielen alla on todella ohut ja voi vuosien saatossa ohentua tai lävistysreikä venyä. Jos jänne pääsee venymään äärilleen, se yleensä repeää. Revennyt smileyn tai tongue webin jänne ei ole vakavaa, mutta voi estää uudelleen lävistämisen.